شەفەق نیوز/ نرخ تەڵای بیگانە و عراقی لە بازاڕە ناوخۆیەیلەی بەغداد، ئمڕوو شەممە، وەشیوەی کەمیگ بەرزەو بۊ.
پەیامنێر ئاژانس شەفەق نيوز وت: نرخ یەک مسقاڵ تەڵای خەلیجی و تورکی و ئەوروپایی لە بازاڕەیل بڕ فرووشتن لە جادەی نەهر بەغدای پایتەخت، شەوەکی ئمڕوو، رەسیە ٤٠٤ هەزار دینار، و نرخ سەنینی رەسیە ٣٩٩ هەزار دینار عراقی.
پەیامنێر ئاژانسمان وتیش: نرخ فرووشتن یەک مسقاڵ عەیار ٢١ تەڵای عراقی بەرزەوبۊین وە خوەی دی لە پای ٣٦٥ هەزار دینار، و نرخ سەنینی رەسیە ٣٥٩ هەزار.
لەباوەت نرخ تەڵا لە دوکان زەڕنگەرەیلە، نرخ فرووشتن یەک مسقاڵ تەڵای خەلیجی عەیار ٢١ هالە ناونی ٤٠٥ هەزار دینار و ٤١٥ هەزار، و نرخ فرووشتن یەک مسقاڵ تەڵای عراقی هالە ناونی ٣٧٤ هەزار دینار و ٣٧٥ هەزار دینار.
